CELEX: 62018CA0607
Language: lt
Date: 2020-05-14 00:00:00
Title: Byla C-607/18 P: 2020 m. gegužės 14 d. Teisingumo Teismo (septintoji kolegija) sprendimas byloje NKT Verwaltungs GmbH, buvusi nkt cables GmbH, NKT A/S, buvusi NKT Holding A/S / Europos Komisija (Apeliacinis skundas – Konkurencija – Karteliai – Požeminių ir povandeninių elektros kabelių Europos rinka – Rinkos pasidalijimas pagal projektus – Baudos – Teisė į gynybą – Reglamentas (EB) Nr. 1/2003 – 27 straipsnio 1 dalis – Pranešimo apie prieštaravimus ir ginčijamo sprendimo atitiktis – Galimybė susipažinti su byla – Vienas ir tęstinis pažeidimas – Įrodinėjimo pareiga – Argumentų ir įrodymų iškraipymas)

20.7.2020   
            
            
               LT
            
            
               Europos Sąjungos oficialusis leidinys
            
            
               C 240/7
            
         
      2020 m. gegužės 14 d. Teisingumo Teismo (septintoji kolegija) sprendimas byloje NKT Verwaltungs GmbH, buvusi nkt cables GmbH, NKT A/S, buvusi NKT Holding A/S / Europos Komisija
      
      (Byla C-607/18 P) (1)
      
      (Apeliacinis skundas - Konkurencija - Karteliai - Požeminių ir povandeninių elektros kabelių Europos rinka - Rinkos pasidalijimas pagal projektus - Baudos - Teisė į gynybą - Reglamentas (EB) Nr. 1/2003 - 27 straipsnio 1 dalis - Pranešimo apie prieštaravimus ir ginčijamo sprendimo atitiktis - Galimybė susipažinti su byla - Vienas ir tęstinis pažeidimas - Įrodinėjimo pareiga - Argumentų ir įrodymų iškraipymas)
      (2020/C 240/08)
      Proceso kalba: anglų
      
         Šalys
      
      
         Apeliantės: NKT Verwaltungs GmbH, buvusi nkt cables GmbH, NKT A/S, buvusi NKT Holding A/S, atstovaujamos advokater M. Kofmann ir B. Creve
      
         Kita proceso šalis: Europos Komisija, atstovaujama H. van Vliet, S. Baches Opi ir T. Franchoo
      
         Rezoliucinė dalis
      
      
                  1.
               
               
                  Panaikinti 2018 m. liepos 12 d. Europos Sąjungos Bendrojo Teismo sprendimo NKT Verwaltungs ir NKT / Komisija (T-447/14, nepaskelbtas Rink., EU:T:2018:443) rezoliucinės dalies 1 punktą, kiek juo Bendrasis Teismas atmetė NKT Verwaltungs GmbH ir NKT A/S ieškinį dėl 2014 m. balandžio 2 d. Komisijos sprendimo C(2014) 2139 final dėl procedūros pagal [SESV] 101 straipsnį ir EEE susitarimo 53 straipsnį (byla AT.39610 – Elektros kabeliai) panaikinimo, nes tame sprendime šios bendrovės pripažintos atsakingomis už SESV 101 straipsnio ir 1992 m. gegužės 2 d. Europos ekonominės erdvės susitarimo 53 straipsnio pažeidimą, kiek šis pažeidimas susijęs su, pirma, veiksmais, susijusiais su pardavimais šalyse, kurios nepriklauso Europos Sąjungai arba Europos ekonominei erdvei (EEE), antra, kolektyviniu atsisakymu tiekti priedus ir teikti techninę pagalbą konkurentams, nedalyvaujantiems atitinkamame kartelyje, ir, trečia, kalbant apie laikotarpį nuo 2002 m. liepos 3 d. iki lapkričio 21 d., su projektų dėl požeminių elektros kabelių EEE priskyrimu.
               
            
                  2.
               
               
                  Taip pat panaikinti 2018 m. liepos 12 d. Europos Sąjungos Bendrojo Teismo sprendimo NKT Verwaltungs ir NKT / Komisija (T-447/14, nepaskelbtas Rink., EU:T:2018:443) rezoliucinės dalies 1 punktą, kiek juo Bendrasis Teismas atmetė NKT Verwaltungs GmbH ir NKT A/S prašymą sumažinti joms skirtą baudą, ir šio sprendimo rezoliucinės dalies 2 punktą.
               
            
                  3.
               
               
                  Atmesti likusią apeliacinio skundo dalį.
               
            
                  4.
               
               
                  Panaikinti Sprendimą C(2014) 2139 final, kiek juo NKT Verwaltungs GmbH, buvusi nkt cables GmbH, ir NKT A/S, buvusi NKT Holding A/S pripažintos atsakingomis už SESV 101 straipsnio ir 1992 m. gegužės 2 d. Europos ekonominės erdvės susitarimo 53 straipsnio pažeidimą, kiek šis pažeidimas susijęs su, pirma, veiksmais, susijusiais su pardavimais šalyse, kurios nepriklauso Europos Sąjungai arba Europos ekonominei erdvei (EEE), antra, kolektyviniu atsisakymu tiekti priedus ir teikti techninę pagalbą konkurentams, nedalyvaujantiems atitinkamame kartelyje, ir, trečia, kalbant apie laikotarpį nuo 2002 m. liepos 3 d. iki lapkričio 21 d., su projektų dėl požeminių elektros kabelių EEE priskyrimu.
               
            
                  5.
               
               
                  Nustatyti, kad Sprendimo C(2014) 2139 final 2 straipsnio e punktu NKT Verwaltungs GmbH, buvusiai nkt cables GmbH, ir NKT A/S, buvusiai NKT Holding A/S, skirtos baudos dydis yra 3 687 000 EUR.
               
            
                  6.
               
               
                  NKT Verwaltungs GmbH, NKT ir Europos Komisija padengia savo bylinėjimosi išlaidas, susijusias su procesais pirmojoje ir apeliacinėje instancijose.
               
            
         (1)  OL C 427, 2018 11 26.